Otto Pohla

Otto Pohla (8. märts (vkj)/ 20. märts 1899 Kirna-Kohatu vald, Hageri kihelkond, Harjumaa – pärast jaanuari 1942ОБД «Мемориал». Vene keeles, vaadatud 28. jaanuaril 2026) oli eesti maadleja.

Sportlasena
Ta oli nii Kreeka-Rooma kui ka vabamaadluses kokku seitsmekordne Eesti meister. Ta võistles poolraskekaalus ja raskekaalus, välisvõistlustel üksnes Kreeka-Rooma maadluses.

1924
Pohla tuli Eesti meistriks Kreeka-Rooma maadluse raskekaalus.Lembit Koik. "100 aastat Eesti raskejõustikku (1888–1988)". Eesti Entsüklopeediakirjastus. Tallinn 1996, lk 323, 324

1925
Pohla tuli Eesti meistriks vabamaadluse poolraskekaalus.

1926
Eesti alistas Tallinnas maavõistlusel Läti 28:8."100 aastat Eesti raskejõustikku", lk. 327

Euroopa meistrivõistlustel osales poolraskekaalus 6 maadlejat. Pohla kaotas esimeses ringis István Döményle (Ungari), kes sai 4. koha, ja teises ringis Josef Urbanile (Tšehhoslovakkia), kes sai hõbemedali. Sellega langes ta välja."100 aastat Eesti raskejõustikku", lk 122–124

1927
Pohla tuli Eesti meistriks Kreeka-Rooma maadluse raskekaalus ja vabamaadluse poolraskekaalus.

1928
Pohla tuli Eesti meistriks Kreeka-Rooma maadluse poolraskekaalus.

Eesti koondis võitis Riias Läti 4:2. Otto Pohla esines raskekaalus. Kergemates kaaludes tuli võit Eestile, aga just kahes raskemas kaalus tuli vastu võtta kaotus (Aleksander Pohla ja Otto Pohla). Sellegipoolest arvati Otto Pohla olümpiakoondisse."100 aastat Eesti raskejõustikku", lk 126

1928. aasta suveolümpiamängudel Amsterdamis esines Otto Pohla poolraskekaalus. Esimeses ringis seljatas ta Šveitsi maadleja Max Studeri, teises ringis sai punktikaotuse Soome maadlejalt Onni Pelliselt ja kolmandas sai punktivõidu Hollandi maadleja Johan Heijmi üle. Neljandas ringis tuli vastu Saksamaa maadleja Adolf Rieger, kelle seljatamine võis ainsana Pohla veel konkurentsi jätta. Alguses oligi Pohla aktiivsem, kuid väsis ja lõpetas matši ilmetu pusimisega. Kohtunikud andsid võidu sakslasele (sai hiljem hõbemedali) ja Pohla jaoks oli turniir läbi."100 aastat Eesti raskejõustikku", lk 128-128

1929
Pohla tuli Eesti meistriks Kreeka-Rooma maadluse raskekaalus.

1930
Pohla tuli Eesti meistriks Kreeka-Rooma maadluse poolraskekaalus.

Edasine elukäik
Ta mobiliseeriti Punaarmeesse 22. augustil 1941 ja viidi Leningradi, viimati oli ta 93. sõjaehituspataljonis. Pärast jaanuari 1942 polnud temast enam teateid ning ta tunnistati jaanuaris 1943 teadmata kadumise tõttu surnuks.

Vaata ka
Maadlus 1928. aasta suveolümpiamängudel

Viited

Välislingid

Otto Pohla sporditulemused


Kategooria:Eesti maadlejad
Kategooria:Eesti 1928. aasta suveolümpiamängudel
Kategooria:Eesti Teises maailmasõjas
Kategooria:Sündinud 1899
Kategooria:Kadunuks jäänud 1940. aastatel